Forretningsbetingelser gældende fra 1. januar 2022 for Adgang til oplysninger fra Post Danmarks Modtagerdata- 


base. Post Danmark A/S. 


Forretningsbetingelser 


postnord 


Adgang til oplysninger fra Post Danmarks 
modtagerdatabase 


Generelle oplysninger 


Forretningsbetingelserne gælder for adgang til op- 
lysninger fra Post Danmarks modtagerdatabase og 
er udarbejdet i overensstemmelse med reglerne i 
postloven (lov nr. 1536 af 21. december 2010 med 
senere ændringer) med tilhørende bestemmelser. 


Post Danmark (herefter benævnt PostNord) leverer 
oplysningerne fra modtagerdatabasen i seks for- 
skellige datafiler. 


Ved hverdage forstås i det følgende mandag til fre- 
dag, ekskl. helligdage og undtagen d. 5. juni 
(Grundlovsdag) og den 24. december, medmindre 
andet udtrykkeligt er angivet. 


1.0 Betingelser for at modtage oplys- 
ninger fra modtagerdatabasen 


Ifølge postlovens § 13 og bekendtgørelse om post- 
befordring og postvirksomheder, § 17, kan postvirk- 
somheder samt distributionsvirksomheder, som er- 
hvervsmæssigt omdeler individualiserede, uadres- 
serede forsendelser, mod betaling få adressedata 
fra PostNords modtagerdatabase. 


Det er en betingelse for at få adressedata fra mod- 
tagerdatabasen, at der er indgået en Kundeaftale 
herom med PostNord. 


I forbindelse med indgåelsen af Kundeaftalen skal 
postvirksomheden fremsende kopi af postvirksom- 
hedens tilladelse til at udøve postbefordring fra Tra- 
fikstyrelsen med angivelse af postvirksomhedens 
geografiske dækningsområde. 


Distributionsvirksomheden skal fremsende doku- 
mentation for, at den erhvervsmæssigt omdeler in- 
dividualiserede, uadresserede forsendelser og det 
geografiske dækningsområde herfor. Dokumentati- 
onen kan fx bestå af virksomhedens generelle for- 
retningsbetingelser for de pågældende forsendelser. 


Der kan alene modtages adressedata inden for post- 
virksomhedens geografiske dækningsområde eller 
distributionsvirksomhedens geografiske dæknings- 
område for individualiserede, uadresserede forsen- 
delser. 


2.0 Dataindhold 
2.1 Generelt 


Indholdet af de forskellige datafiler er detaljeret be- 
skrevet i et bilag til Kundeaftalen. 


Der gives ikke adgang til oplysninger, hvis postmod- 
tageren har adressebeskyttelse eller har frabedt sig 
videregivelse af oplysningerne. 


Datafiler med midlertidige og vedvarende flytninger 
indeholder alene oplysninger om særlige flytninger 
meddelt til PostNords flytteservice. Adresseændrin- 
ger, som PostNord har modtaget via CPR eller CVR, 
videregives ikke. 


Særlige flytninger er adresseændringer ved døds- 
boer, postspærring, værgemål, genhusning, ophold 
i fængsel, sygehus, værnepligtige, flytning til udlan- 
det og erhvervsflytninger meldt til PostNord. 

Markeringer vedrørende markedsføringsbeskyttelse 
for fysiske personer, jf. markedsføringsloven § 10, 
stk. 4, fremgår ikke af datafilerne. Markeringer ved- 
rørende CVR reklamebeskyttelse, jf. CVR-lovens § 
19, fremgår de steder, det er angivet i pkt. 2.2. 


2.2 De enkelte filer 


" Alle adresser (fil 1) 
Datafilen er et totaludtræk indeholdende alle 
adresser i det geografiske område, der frem- 
går af Kundeaftalen. 


Datafilen leveres ad hoc på en given dag efter 
aftale herom. 


CVR reklamebeskyttelse i henhold til CVR-lo- 
vens & 19 fremgår af udtrækket. 


=. Nyfødte og indrejste (fil 2) 
Deltaudtræk med alle nyfødte og indrejste i 
det geografiske område, der fremgår af Kun- 
deaftalen. Der medtages alene oplysninger om 
nye indrejste og nyfødte. 


Der tegnes et abonnement, hvorefter der 
modtages daglige udtræk på alle hverdage i 
abonnements-perioden. 


. Midlertidige flytning (fil 3) 
Totaludtræk med alle midlertidige flytninger i 
det geografiske område, der fremgår af Kun- 
deaftalen. Postmodtagerens aktuelle vedva- 
rende adresse skal ligge i ovennævnte geo- 
grafiske område. 


Der tegnes et abonnement med daglige ud- 
træk på alle hverdage i abonnementsperioden. 


CVR reklamebeskyttelse i henhold til CVR-lo- 
vens § 19 fremgår af udtrækket. 


. Vedvarende flytning (fil 4) 
Totaludtræk med varige flytninger i det geo- 
grafiske område, der fremgår af Kundeaftalen. 
Postmodtagerens hidtidige vedvarende 
adresse skal ligge i ovennævnte geografiske 
område. 


Der tegnes et abonnement, hvorefter der 
modtages daglige udtræk på alle hverdage i 
abonnements-perioden. 


CVR reklamebeskyttelse i henhold til CVR-lo- 
vens § 19 fremgår af udtrækket. 


. Postbokse (fil 5) 
Totaludtræk med alle postboksadresser i det 
geografiske område, der fremgår af Kundeaf- 
talen. Postmodtagerens aktuelle fysiske 
adresse skal ligge i ovennævnte geografiske 
område. 


Datafilen leveres ad hoc på en given dag efter 
aftale herom. 


CVR reklamebeskyttelse i henhold til CVR-lo- 
vens § 19 fremgår af udtrækket. 


" Aflevering direkte til boligen (fil 6) 
Totaludtræk med alle postmodtagere, der har 


krav på at få adresserede forsendelser afleve- 
ret direkte til boligen, i det geografiske om- 
râde, der fremgår af Kundeaftalen. 

Datafilen leveres ad hoc på en given dag efter 
aftale herom. 


3.0 Dataformater 


Datafilen med det aftalte udtræk fra modtagerdata- 
basen overføres som en semikolonsepareret (;) 
(.CSV) fil til post- eller distributionsvirksomhedens 
“eget” filbibliotek stillet til rådighed og hostet af 
PostNord. Hver af de bestilte filer vil være til rådig- 
hed for virksomheden i 40 kalenderdage fra første 
overførelsesdag, hvorefter filen fjernes. Nærmere 
oplysninger om filbiblioteket fremgår af et bilag til 
Kundeaftalen. 


4.0 Bestilling af datafiler 


For så vidt angår datafilerne 2 til 4, jf. pkt. 2, tegnes 
et abonnement på levering af daglige udtræk. Abon- 
nementet tegnes for en periode på minimum 3 må- 
neder. 


De øvrige datafiler bestilles som ad hoc udtræk. 


Det er muligt ved Kundeaftalens indgåelse at aftale 
ad hoc udtræk på bestemte datoer i Kundeaftalens 
løbetid. 


Er der ikke indgået aftale om levering på forud fast- 
satte datoer, bestilles filerne hos den salgsenhed i 
PostNord, der fremgår af Kundeaftalen. 


5.0 Geografisk område 


I forbindelse med indgåelsen af Kundeaftalen skal 
post- eller distributionsvirksomheden fremsende en 
fil indeholdende samtlige postnumre eller kommu- 
nekoder i det geografiske område, som virksomhe- 
den skal modtage data fra. Dette gælder dog ikke, 
hvis det geografiske område omfatter hele Dan- 
mark. 


6.0 Leveringstid 


Datafilerne leveres normalt senest en uge efter, at 
post- eller distributionsvirksomheden henvender sig 
til PostNord med ønske om at modtage adressedata. 
Ved behov for samtidig oprettelse af filbibliotek le- 
veres data dog normalt senest 20 hverdage efter 
første henvendelse fra post- eller distributionsvirk- 
somheden. 


Efterfølgende ad hoc udtræk leveres normalt senest 
3 hverdage efter, bestillingen er modtaget. 


For så vidt angår abonnementsydelser vil post- eller 
distributionsvirksomheden i abonnementsperioden 
automatisk modtage ét dagligt udtræk på alle hver- 
dage af de data, der på leveringstidspunktet er til 
rådighed for PostNord i modtagerdatabasen. 

7.0 Anvendelse af datafiler 


Post- eller distributionsvirksomheden (i det følgende 
”Kunden”) erklærer ved sin underskrift på Kundeaf- 
talen at acceptere, at datafilerne leveres på føl- 
gende vilkår: 


1. Datafilerne må kun benyttes i forbindelse med 
Kundens befordring af adresserede forsendel- 
ser eller individualiserede, uadresserede for- 
sendelser, jf. postlovens § 13. 


2. Kunden må ikke videregive eller sælge datafi- 
lerne eller benytte disse til andet end befor- 
dring af adresserede forsendelser eller indivi- 
dualiserede, uadresserede forsendelser for an- 
dre, jf. postlovens § 13. 


3. Kunden skal iværksætte procedurer, der sletter 
eller tilintetgør modtagne datafiler, når Kunden 
ikke længere har behov for datafilerne i forbin- 
delse med befordringen af ovennævnte forsen- 
delser. 


PostNord kan ophæve Kundeaftalen med øjeblikke- 
ligt varsel, såfremt Kunden overtræder vilkår 1-3. 


Behandling af datafilerne i strid med ovenstående 
vilkår 1-3, Kundeaftalen med tilhørende bilag eller 
nærværende forretningsbetingelser i øvrigt, vil til- 
lige kunne indebære en overtrædelse af databeskyt- 
telsesloven. 


Kunden erklærer endvidere ved sin underskrift på 
Kundeaftalen, at Kunden vil sikre, at ønsket om re- 
klamefritagelse respekteres, for så vidt angår virk- 
somheder, der er markeret med reklamebeskyt- 
telse, og at grunddata om sådanne virksomheder 
ikke videregives til andre eller offentliggøres samlet 
eller gruppevis, jf. CVR-lovens § 19. 


8.0 Ændring af dækningsområde 


Såfremt postvirksomheden ændrer sit geografiske 
dækningsområde, skal dette straks meddeles til 
PostNord. Det samme gælder, hvis distributionsvirk- 
somheden ændrer sit geografiske dækningsområde 
for omdeling af individualiserede, uadresserede for- 
sendelser. Postvirksomheden skal medsende kopi af 
den ændrede tilladelse til at udøve postbefordring. 
Distributionsvirksomheden skal tilsvarende frem- 
sende dokumentation for det ændrede geografiske 
dækningsområde. 


PostNord foretager de fornødne tilretninger af Kun- 
deaftalen med et varsel på 1 måned. Abonnements- 
ydelser kan dog tidligst ændres med et varsel sva- 
rende til opsigelsesvarslet. 


9.0 Behandling af personoplysninger 


PostNord er dataansvarlig, når PostNord behandler 
personoplysninger i forbindelse med leveringen af 
ydelsen, fordi PostNord afgør, til hvilke formål og 
med hvilke hjælpemidler behandlingen foretages. 


PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anony- 
miseret statistik og for at kunne tilbyde yderligere 
ydelser, der er naturligt forbundet med leveringen i 
henhold til kundeaftalen. 


Kunden forpligter sig til at informere sine medarbej- 
dere og sine egne kunder om PostNords behandling 
af personoplysninger. Du finder oplysninger om 
PostNords behandling af personoplysninger her: 
www.postnord.dk/personlige-oplysninger 


10.0 Pris 


Oversigt over de til enhver tid gældende listepriser 
findes på www.postnord.dk eller oplyses af 

PostNords Kundeservice, der i øvrigt giver oplysnin- 
ger om alle gældende priser. 


Listepriserne er angivet for datafiler, der omfatter 
hele Danmark. 


11.0 Fakturering 


For abonnementsydelser sker faktureringen hver 3. 
måned. Faktureringen foretages for alle 3 måneder 
ved udgangen af den 1. kalendermåned i perioden. 


Ad hoc udtræk faktureres efter hvert udtræk. 


12.0 Forsinkelse 


PostNord yder ikke erstatning for forsinkelse med 
levering af data eller for forsinket opdatering af 
data. 


Ved forsinkelse forårsaget af forhold, der kan tilreg- 
nes Kunden, udskydes leveringsfristen til det tidlig- 
ste tidspunkt, hvor opgaven kan indpasses i Post- 
Nords produktionskapacitet inden for normal ar- 
bejdstid. På forespørgsel undersøger PostNord, om 
eventuel hurtigere indhentelse af forsinkelsen kan 
ske mod Kundens betaling af meromkostningerne 
herved. 


13.0 Ansvar for fejl og mangler 


PostNord yder erstatning for fejl og mangler efter 
dansk rets almindelige erstatningsregler. Erstatnin- 
gen kan dog maksimalt udgøre et beløb svarende til 
betalingen for den konkrete datafil, manglen eller 
fejlen angår. Der ydes ikke erstatning for tabt for- 
tjeneste, driftstab, tab af kunder eller øvrige indi- 
rekte tab. 


PostNord er ikke ansvarlig for skader på Kundens 
database forårsaget af datafiler. Det er Kundens an- 
svar at tilpasse sin database til datafilernes format, 
ligesom det er Kundens ansvar at sikre korrekt og 
rettidig implementering af datafilerne. 


14.0 Reklamationsfrist 


Erstatningskrav skal fremsættes uden ugrundet op- 
hold og senest 1 måned efter, den pågældende da- 
tafil er leveret til Kunden. 


Kunden fortaber sit krav mod PostNord, såfremt der 
ikke foretages reklamation inden for den angivne 
frist. 


15.0 Klager 


Såfremt Kunden ønsker at klage over PostNords 
håndtering eller levering af datafiler, skal klagen 
indgives til PostNord, Kundelinjen. 


Klagen skal indgives inden 6 måneder efter, datafi- 
len er eller skulle have været leveret til Kunden. For 
så vidt angår erstatningskrav henvises til reklama- 
tionsfristen i pkt. 1.14. 


PostNord behandler klagen inden 1 måned fra kla- 
gens modtagelse, medmindre der foreligger særlige 
forhold. 


Kundelinjens afgørelse kan indbringes for PostNords 
Ankefunktion, Hedegårdsvej 88, 2300 København S. 


Ankefunktionen yder i øvrigt klagevejledning. 


postnord 

